Publication: Magyar Közlöny
Issue: MK-2001-149 (Year: 2001, Number: 149)
Era: 1990-2004
Section: a 9/2001. (XII. 20.) SZCSM rendelethez
Paragraph Index: 512

2. Segíti az önkormányzat képviselő-testületének, bizottságainak munkáját és együttműködik a hivatal többi szervezeti egységének munkatársaival, segíti a döntéselőkészítő munkát A szociális, gyermek- és ifjúságvédelmi ügyintéző legyen képes: — eligazodni az önkormányzat képviselő testületének, bizottságainak és hivatalának hierarchiájában, működési rendjében, munkatervében, — figyelemmel kísérni az önkormányzati képviselőtestület jogkörét, a hivatal tisztségviselőinek feladatkörét és a hatáskörök megosztásának helyi rendszerét, — eligazodni a döntéshozatal általános rendszerében, — figyelemmel kísérni a jogszabályi változásokat, — alkalmazni az éves költségvetésről szóló törvényt, illetve a költségvetési gazdálkodásra vonatkozó egyéb jogszabályokat, — betartani a helyi döntéshozatali és ügyrendi eljárások menetét, — az országos, valamint a helyi statisztikai és demográfiai adatokkal meghatározni településének sajátos viszonyait, — eligazodni az önkormányzat kötelező és vállalható szociális, gyermekjóléti és gyermekvédelmi ellátási kötelezettségeiben, — kiválasztani a szociális hiányoktól leginkább szenvedő célcsoportokat és településrészeket, — felállítani működési területén a szociális szükségletek fontossági sorrendjét, — értelmezni a szociális ügyek ellátására vonatkozó helyi döntési kompetenciákat, — előkészíteni a döntés-előkészítéshez szükséges információkat, az éves ügyfélforgalom adatai és tapasztalatai alapján képet adni a döntéshozók számára ügyfélkörének szociális helyzetéről, — eligazodni a helyi költségvetési gazdálkodásra vonatkozó jogszabályokban, a szociális ellátások finanszírozásában és elszámolásának módjában, — a bürokratikus és szociális szakszerűség érvényesülése érdekében szakemberként segíteni a szociális, gyermekjóléti és gyermekvédelmi kérdésekkel foglalkozó testületek és felelős személyek tevékenységét, — a szociális támogatások biztosítása, az ügyfelek problémáinak megoldása érdekében kapcsolatot tartani a hivatal többi szervezeti egységének munkatársával.

Source: https://magyarkozlony.hu/hivatalos-lapok/a7cfe0117b20fa9193dac2b7161563ac11afb3db/dokumentumok/9e2e67abea9e926894851bc07c8df7751fe8fe87/letoltes